ກອງ​ກຳລັງ ​​ອີຣັກ ບຸກຄືບໜ້າ ແລະຫຍັບໃກ້ ເຂົ້າສູ່ເມືອງ Mosul ທຸກຂະນະ
ການ​ບຸກຄືບ​ໜ້າ ​ຂອງ​ທະຫານ​ອີຣັກ ​ແມ່ນ​ໄດ້ມີ​ການ​ໂຈມ​ຕີ ​ທາງ​ອາກາດ​​ ໃສ່ກຸ່ມ​ລັດ​ອິສລາມ ລ່ວງ​ໜ້າ ​ໃນ​​ເຂດ Gojali ໂດຍແນວໂຮມ ພາຍໃຕ້ການນຳພາ ຂອງສະຫະລັດ.
ກຸ່ມກຳລັງພິເສດຂອງອິຣັກ ໄດ້ເລີ້ມທຳການໂຈມຕີເມືອງ Mosul ໂດຍບຸກຜ່ານແນວຕ້ານຢັນທີ່ເຂັ້ມແຂງຂອງກຸ່ມລັດອິສລາມ ໂດຍເຂົ້າໄປເຖິງເຂດຊານເມືອງຂອງເມືອງດັ່ງກ່າວ ພົນຕີ Sami al-Aridi ໄດ້ກ່າວວ່າ ກອງກຳລັງອີຣັກ ໄດ້ບຸກເຂົ້າໄປເຖິງເຂດ Gojali ຂອງເມືອງ Mosul ໃນເຊົ້າວັນອັງຄານມື້ນີ້ບ່ອນທີ່ພວກເຂົາເຈົ້າໄດ້ສູ້ລົບຢ່າງດຸເດືອດ ກັບກອງກຳລັງຂອງກຸ່ມລັດອິສລາມ ທ່ານໄດ້ກ່າວວ່າ ພວກນັກລົບຂອງກຸ່ມລັດອິສລາມ ໄດ້ວາງສິ່ງກີດຂວາງ ໄປທົ່ວຕົວເມືອງ ແລະພະຍາຍາມ ທີ່ຈະຍຸຕິການບຸກຄືບໜ້າຂອງກຳລັງອີຣັກ ການບຸກຄືບໜ້າຂອງທະຫານອີຣັກ ແມ່ນໄດ້ມີການໂຈມຕີທາງອາກາດໃສ່ກຸ່ມລັດອິສລາມ ລ່ວງໜ້າ ໃນເຂດ Gojali ພວກນັກລົບຂອງກຸ່ມລັດອິສລາມຫຼືຈີຮາດດີໄດ້ໂຈມຕີຕອບໂຕ້ຄືນດ້ວຍລູກສອນໄຟຕໍ່ຕ້ານລົດຖັງ ແລະປືນຍິງລະເບີດມື ການບຸກຄືບໜ້ານີ້ ໄດ້ມີຂຶ້ນ 2 ສັບປະດາ ຫຼັງຈາກກອງກຳລັງປະສົມ ຂອງກອງທັບ ອີຣັກ ແລະຊາວເຄີດ ຊຶ່ງໜຸນຫຼັງໂດຍພວກທະຫານບ້ານ Shi’ite ແລະການໂຈມຕີທາງອາກາດຂອງສະຫະລັດ ທີ່ເປີດສາກປະຕິບັດງານທາງທະຫານ ທີ່ໃຫຍ່ທີ່ສຸດໃນປະເທດ ນັບຕັ້ງແຕ່ ປີ 2003 ເປັນຕົ້ນມາ ເພື່ອກວດລ້າງພວກຫົວຮຸນແຮງອິສລາມໃຫ້ສິ້ນຊາກ ໃນວັນຈັນວານນີ້ ນາຍົກລັດຖະມົນຕີຂອງອີຣັກ ທ່ານ Haider al-Abadi ໄດ້ເຕືອນວ່າ ພວກນັກລົບຂອງກຸ່ມລັດອິສລາມທີ່ຍັງຫຼົງເຫຼືອຢູ່ເມືອງ Mosul ວ່າ ກອງທັບຂອງ ທ່ານ ພ້ອມແລ້ວທີ່ຈະໂຈມຕີພວກເຂົາ ຈາກ ຊຶ່ງນັ້ນແມ່ນຄຳເວົ້າຂອງທ່ານ al-Abadi ທີ່ໄດ້ກ່າວໃນຂະນະທີ່ຄຳປາໄສທາງໂທລະພາບ ແລະກ່າວຕື່ມ ພວກນັກວິເຄາະກ່າວວ່າ ການຕໍ່ສູ້ໃນຂັ້ນຕໍ່ໄປ ແມ່ນມີທ່າທາງວ່າ ຈະເປັນການຕໍ່ສູ້ຢ່າງລຳບາກ ໃນຫຼາຍໆສັບປະດາຕໍ່ໜ້າ ສ່ວນນຶ່ງກໍແມ່ນວ່າ ໄດ້ມີພົນລະເຮືອນອາໄສຢູ່ໃນເມືອງນີ້ເປັນຈຳນວນໜາແໜ້ນ ແລະສ່ວນນຶ່ງກໍແມ່ນພວກພົນລະເຮືອນທີ່ໄດ້ຫລົບໜີກ່າວວ່າ ພວກນັກລົບຂອງກຸ່ມລັດອິສລາມ ໄດ້ວາງລະເບີດໄວ້ຢູ່ຕາມຕຶກອາຄານ ແລະຖະໜົນຫົນທາງ ໃນເມືອງດັ່ງກ່າວນີ້ ອີງຕາມ ອົງການສະຫະປະຊາຊາດ ມີຜູ້ຄົນເຖິງຫຼາຍລ້ານຄົນ ອາດກາຍເປັນຜູ້ປະສົບໄພສົງຄາມ ໃນຂະນະທີ່ການສູ້ລົບເພີ້ມທະວີຂຶ້ນໃນເມືອງດັ່ງກ່າວ ມີຫລາຍກວ່າ 17 ພັນ 900 ຄົນ ໄດ້ພາກົນຫລົບໜີໄປຈາກເມືອງນີ້ແລ້ວ ນັບແຕ່ການປະຕິບັດງານທາງ ທະຫານເລີ້ມຕົ້ນຂຶ້ນ